runetrust/blame-folketinget-dk huggingface dataset:
Line Barfod (EL), 2004-01-22:
Jeg tror også, vi skal passe på, når vi diskuterer fedme og overvægt, at det bliver meget klart, at det, at man har en almindelig kropsbygning og især for piger og kvinder har almindelige kvindelige former, altså ikke er det samme som, at man er overvægtig eller lignende og pludselig er på vej ud i noget, der kan give et problem.
Per Stig Møller (KF), 2007-03-22:
Den internationale indsats vil også fremover afspejle udviklingen i Afghanistan, herunder fremskridtene i den politiske proces, den økonomiske genopbygning, sikkerhedssituationen og ikke mindst niveauet for de afghanske sikkerhedsstyrkers kapacitet og evne til selvstændigt at varetage sikkerhedsopgaverne.
Ellen Trane Nørby (V), 2022-04-22:
Derfor håber vi på, at vi i udvalgsbehandlingen kan få omsat de positive ord i modtagelsen til også at handle om handling, så vi reelt set kan sikre de unge faglærte, der skal ud på vores arbejdsmarked, at den skole, de går på og kommer til at gå på, har både ressourcerne, men også mulighederne for at lave moderne teknologiske uddannelser.
Karsten Lauritzen (V), 2015-01-14:
Så i forhold til at gå ad den vej mener jeg for at være helt ærlig, at selv om man godt kan have sympati for det, altså at det på overfladen kan virke effektivt, og at man er handlekraftig som politiker – det ønsker jeg bestemt også at være – så tror jeg bare, man vil se, at det ikke er en vej, der gør, at de mennesker, der udgør foreningerne, der taler i foreningerne, der er medlemmer af foreningerne, får lukket ned for deres udemokratiske virke.
Jesper Langballe (DF), 2009-02-19:
Jeg synes, at det viser en utrolig argumentresistens, at hr. Simon Emil Ammitzbøll bliver ved med at køre frem med påstanden om, at vi accepterer dobbelt statsborgerskab for en række borgere, når hr. Søren Krarup har gjort rede for, hvordan tingene hænger sammen, nemlig at der er en række mennesker, især russere, som ikke kan blive løst fra deres gamle statsborgerskab.
Lisbeth Bech Poulsen (SF), 2016-10-27:
Men når vi ikke har en løsning på problemet med PSO'en, så giver det simpelt hen ikke nogen mening at begynde at klatte penge væk til lempelser til alle mulige formål, som vi måske godt isoleret set kan synes er rigtig fine, i stedet for at lave en samlet løsning.
Jørgen Arbo-Bæhr (EL), 2015-01-20:
Det er jo godt, at vi nu prøver at inddæmme matchfixing og gør bestikkelse kriminelt, og i forlængelse af det er det også godt, at idrætsorganisationerne skal opfylde Europarådets krav om at undgå manipulation i idræt.
Line Barfod (EL), 2005-05-03:
Der er ingen af os, der uenige i formålet om at prøve at begrænse, at der sker overgreb på børn, men jeg vil gerne høre, om hr. Leif Mikkelsen virkelig mener, at alle tvivlsspørgsmål er ryddet af vejen med det forslag, der ligger nu med de udkast til bekendtgørelser; om det f.eks. er krystalklart, hvorfor pedeller skal være omfattet på det ene område og ikke på det andet område.
Birgitte Bergman (KF), 2021-03-16:
Det glæder mig i den grad, at vi er så mange partier på tværs af Folketinget, inklusive Enhedslisten, som er enige i at sikre åndsfriheden på Kunstakademiet og forhindre, at identitetspolitiske ekstremister tager magten og destruerer akademiets faglighed og kulturelle bidrag.
Torsten Schack Pedersen (V), 2024-05-07:
Derfor er det jo helt naturligt at sige: Det er årsagen til, at vi fra Venstres side siger, at asylbehandling er dansk kompetence, og det skal der ikke laves om på, og derfor vil en løsning selvfølgelig også skulle holde sig inden for de regler, der gælder for asylbehandling i dag i forhold til retsforbeholdet.
John Dyrby Paulsen (S), 2010-04-28:
Jeg er glad for, at ministeren sådan meget klart sætter på plads, at Venstres udenrigsordfører måske var lidt for hurtig – lad os nu sige det, som det er, og så fred være med det, det skal han have lov til, han var ny i faget, og han lærer det formentlig hen ad vejen.
Lene Jensen (S), 2004-11-30:
Men det er faktisk her, bekymringen for, at det kan blive dyrere for de kommuner, der har produktionsskoler, kommer til udtryk. Jeg vil sådan set bare gerne have en tilkendegivelse af, om det i givet fald vil være rimeligt, at det er sådan, det kommer til at forholde sig, altså at en kommune, som har prioriteret at have et tilbud til den gruppe unge i form af en produktionsskole, kan ende op med at skulle betale mere pr. elev end kommuner, som ikke har prioriteret det tilbud.
Per Clausen (EL), 2010-01-29:
Det er måske det, der ligesom er problemet, altså hvis man baserer beskæftigelse på en virksomhed, som ikke er i stand til at løfte de lønomkostninger, der er i Danmark, samtidig med at det er en virksomhed, som stadig væk er stærkt forurenende, skulle man så ikke overveje at bruge f.eks. nogle af de milliarder af kroner, man giver i støtte til landmændene, til at udvikle nogle andre produktionsformer, som både økonomisk og miljømæssigt var mere bæredygtige, og som jo også ville give en beskæftigelse?
Michael Aastrup Jensen (V), 2015-03-17:
Jeg har bemærket, at der var en artikel i Information den 10. marts her i år, det vil sige for få dage siden, som omhandlede, at der jo desværre, i hvert fald efter hvad de har fundet ud af, er et såkaldt netværk af personer, som de har mistanke om kan få de her oplysninger, selv efter at man har en eller anden form for beskyttelse.
Frank Jensen (S), 1998-06-03:
Det er regeringens målsætning, som jeg tilkendegav på et meget tidligt tidspunkt over for hr. Holger K. Nielsen - og det har jeg også gjort her i dag endnu en gang over for Folketinget - at regeringen allerede nu ønsker at forhandle den eksisterende kontrollov for 1988 med det formål at styrke den demokratiske kontrol, så der er ingen grund til pessimisme.
Kamal Qureshi (SF), 2011-05-26:
Der er jo en lang række af de ting, som de myndigheder, som danske skattekroner går til at støtte i en lang række lande, som er vurderinger, som netop er indstillinger, som vi i Danmark bruger til at kritisere deres ambassadeforhold eller udenrigsministre, når de er i Danmark, for netop at påpege, at der er nogle ting, de gør forkert.
Margrete Auken (SF), 1998-11-04:
Spørgsmålet er altså, hvorfor vi faktisk skal ændre den lov, vi allerede har, så dramatisk, som vi er i gang med, eller rettere sagt ændre den så meget, at den næsten kommer til at ligne den lov, vi har, fordi det er svært at se, hvor de store forskelle er i forhold til den.
Kirsten Brosbøl (S), 2015-05-13:
Men for det første er der forskel på indtægtstabet, alt afhængigt af hvilken type skov der er tale om, og de arealer, som forskerne peger på som særligt værdifulde for biodiversiteten, er samtidig de arealer, hvorpå der står de største værdier af træ. For det andet kommer dertil en lang række udgifter, som stadig ville skulle dækkes, såsom ejendomsskatter og vedligeholdelse af veje.
Rasmus Prehn (S), 2019-12-11:
I det, vi har talt om indtil nu – vi har jo ikke konkluderet noget endnu, vi forhandler med de forskellige partier – har man også lagt op til at bruge tiden til, at Det Kongelige Teater kan lave strategi i forhold til inklusion af børn og unge og også en strategi i forhold til en bredere folkelig forankring.
Benny Engelbrecht (S), 2014-11-12:
Og hvis hr. Claus Hjort Frederiksen ønsker at sætte sig grundigt ind i den korrekte udlægning af sagerne, kan jeg oplyse, at så sent som i fredags fremlagde Skatteministeriet på vores hjemmeside en fornyet gennemgang af den pågældende sag, som hr. Claus Hjort Frederiksen har taget fejl i.
Frank Aaen (EL), 1997-12-12:
Vi mener, der også er mange andre forhold, der burde tages op, fordi sanktionerne ikke står i et rimeligt forhold til forseelserne, og derfor vil jeg afsluttende ikke undlade at gøre opmærksom på, at den ene af forslagsstillerne, nemlig Fremskridtspartiet - jeg er ked af, at Fremskridtspartiets ordfører ikke længere er i salen - mig bekendt har stemt for samtlige de stramninger, der findes i dagpengesystemet.
Jakob Sølvhøj (EL), 2022-03-22:
Når det er sagt, vil jeg godt understrege, at jeg synes, at jeg hører debatten på ældreområdet i øjeblikket sådan, at nu skal vi helt frigøre området fra dokumentation, og jeg tror, at det er rigtig vigtigt, at vi i den debat bliver lidt skarpe på, hvad det egentlig er, der kan karakteriseres som unødig administration og overflødig dokumentation, og jeg tænker, at alt det, der handler om, at borgeren skal være i centrum i vores ældrepleje, at borgeren skal have indsigt i den hjælp, hun får, hvad enten det er sundhedssystemet eller ældreplejen, er rigtig vigtig.
Christine Antorini (S), 2012-02-22:
Så det er jo en god anledning for mig til at præcisere, hvad det er for et lovforslag, som vi håber vi kan nå i hus med, for det kræver jo en drøftelse med folkeskoleforligskredsen, som er blevet indkaldt til møde her i løbet af de næste dage.
Inger Støjberg (V), 2011-03-23:
Jeg ved ikke, om spørgeren er enig med mig i – men det vil jeg næsten håbe at spørgeren er – at noget af det vigtigste for et menneske er at få en afklaring på sin situation, hvis man er syg, så man ved, hvad der skal ske med fremtiden, altså om man skal tilbage på arbejde, om man skal i en revalidering, om man skal have et fleksjob, eller om man skal have en førtidspension.
Frank Jensen (S), 2003-06-03:
Mange mennesker spørger i dag sig selv: Hvordan kan det gå til, at det er gået så galt, siden regeringen i november måned 2001 overtog det bedste resultat nogen sinde, som nogen regering har overtaget? Kunne vi ikke høre lidt om, hvad Venstre mener der skal til, for at de mange, mange tusinde mennesker kan komme tilbage i job igen, for de synes bestemt ikke, det er godt med det der slogan om at være sat fri fra deres job.
Kristian Jensen (V), 2010-02-03:
Allerførst: Det, vi taler om, er en meget, meget lille gruppe af pensionister, som har sparet så meget op, bl.a. på grund af store skattemæssige fradrag, at de får udbetalinger, som ligger over den hidtidige grænse for topskat på ca. 360.000 kr. om året, altså udbetaling over 360.000 kr. om året.
Karen Ellemann (V), 2016-11-11:
Jeg ved, at vi afsatte permanente midler i forbindelse med satspuljeaftalen, da vi lavede ændringerne i lovgivningen om kommunernes pligt til lige præcis at lave den her koordinerende indsats, og frit fra min hukommelse mener jeg, at det er omkring 13 mio. kr. årligt til den forpligtelse.
Eva Flyvholm (EL), 2019-03-19:
Så lige nu er der jo en ekstrem ulighed på markedet, i forhold til at det faktisk er sværere for de virksomheder, der opfører sig ordentligt, at klare sig over for de virksomheder, som udøver den her fuldstændig vanvittige sociale dumping på arbejdsmarkedsområdet.
Lars Løkke Rasmussen (M), 2024-12-18:
Og så vil jeg bare sige, at hvis man sidder og venter på, at den konditionalitet er eftervist i praksis, så forpasser man måske muligheden for at få en dialog på et tidspunkt, hvor alle mulige andre – og nogle af dem har været nævnt her i løbet af den her time, vi nu har brugt – jo ikke sidder og venter.
Kim Behnke (FP), 1999-02-04:
markedet, som udtænker, at man lige så godt kan sætte antennerne op på kornsiloer, fjernvarmeskorstene og alle mulige andre steder, og så kommer Folketingets flertal og siger: Så skal vi i øvrigt tvinge dem til at sætte dem op på hinandens master!
Mogens Jensen (S), 2007-01-31:
Jeg kan ikke forstå, at statsministeren står og siger, at han ikke har forholdt sig til Danmarks Radios ombudsmand, han står selv og holder et stykke papir op, hvor han har henvist til en beretning, som ombudsmanden rent faktisk har skrevet, og hvor konklusionen er, at den kritik, statsministeren har udsat Danmarks Radio for, ikke er berettiget.
Brian Mikkelsen (KF), 2009-03-13:
Sådanne tilfælde er omfattet af § 119, stk. 1, som har en langt højere strafferamme. Som nævnt ser regeringen imidlertid med meget stor alvor på alle tilfælde, hvor politibetjente, brandmænd og andre redningsfolk hindres i at udføre deres arbejde.
Rasmus Jarlov (KF), 2017-03-28:
Jeg undrer mig bare over, at man kan kalde det svineri, når andre foretager en bestemt handling, mens man ikke vil sige undskyld for det, når man selv gør det, så jeg vil bare spørge hr. Peter Hummelgaard Thomsen, om han vil sige undskyld til statsministeren for, at hr. Peter Hummelgaard Thomsen kaldte det svineri, da statsministeren benyttede et Ryanairfly, når hr. Peter Hummelgaard Thomsen gjorde præcis det samme her for en uges tid siden.
Mette Thiesen (DF), 2023-12-01:
Jeg synes, det har været en fornøjelse, at folk har taget så godt imod det i dag, og jeg synes også, det er en fornøjelse i forhold til det her med, som fru Kirsten Normann Andersen siger, at der faktisk kommer så mange forskellige bud på, hvordan vi understøtter den udvikling, vi ser på det her område, og måske får trukket det i en anden retning, og hvordan vi sikrer, at mennesker med svær overvægt får den rigtige hjælp.
Kristian Thulesen Dahl (DF), 2003-10-10:
KL. 12.30 Og derfor er svaret på de bekymringer, der kommer til udtryk, selvfølgelig at gøre det, som flere andre partier har haft som målsætning, men aldrig har gennemført, nemlig at sikre, at man fører beslutninger tilbage til de nationale parlamenter.
Christian Juhl (EL), 2021-06-02:
Det andet spørgsmål, som jeg egentlig godt vil stille, er meget personligt, og jeg håber, jeg må stille det alligevel, men ellers kan ordføreren lade være med at svare på det: Hvor er den lidt yngre Inger Støjberg, som begejstret talte om landbrugspolitik, socialpolitik, den måde, vi har demokrati på, retssystemerne og alle de andre spændende politikområder, blevet af?
Pernille Rosenkrantz-Theil (EL), 2006-10-24:
Jeg tror sådan set, at hvis kommunerne havde rigeligt med penge – vi har et overskud på 80 mia. kr., så mon ikke vi havde råd til, at der var penge nok til de små skoler i vores samfund – ville langt de fleste af dem vælge at lade være med at lukke de små skoler.
Lotte Rod (RV), 2023-04-25:
Altså, alt forarbejdet er lavet, alle ekspertgrupper har været der, det er fuldstændig ligetil at gå til, og derfor vil jeg egentlig gerne vove pelsen og sige, at på samme måde, som vi har kunnet lave en uddannelsesparathedsvurdering på to møder, vil jeg egentlig godt tro, hvis regeringen fremlagde den her nye 7-trinskarakterskala, at vi faktisk ret hurtigt herinde i Folketinget godt kunne blive enige med hinanden om at lave en ny karakterskala.
Morten Homann (SF), 2004-04-23:
Vil ministeren ikke medgive, at der er en væsentlig forskel på det i øvrigt ganske velskrevne notat, som Vejdirektoratet har lavet på mig bekendt ca. 7 sider om de tre alternativer, som er fremlagt i den første udgave, de er fremlagt i, og så på den anden side en grundig VVM-undersøgelse, hvor man samtidig går ind til diskussionen med et åbent sind og en vilje til at tilpasse de forslag, der måtte komme, efter de indvendinger, Vejdirektoratet måtte komme frem til ved VVM-processen?
Lene Espersen (KF), 2004-04-15:
Der er mange mennesker i det danske samfund, der er afhængige af deres bil i det daglige for at kunne passe arbejde, hente børn osv., og jeg tror, at truslen om at miste kørekortet vil have en ganske god effekt på den måde, man færdes på, når man er i trafikken.
Lars Løkke Rasmussen (V), 2019-03-26:
Derfor vil det være sådan, at der ved siden af det her løft på 8,5 mia. kr., som er ekstraordinært – heraf investeres 4 mia. kr. i sundhedscentre, ambulanceberedskaber, nye lægepraksisser, og 4,5 mia. kr., som er faste, permanente penge, investeres i vores personale for at løfte dem op til at kunne klare den her opgaveflytning, der på sigt ligger i det her – vil være brug for år for år at tilføre sundhedsvæsenet ekstra penge, også for at håndtere det demografiske pres, men det er bare ikke adresseret i den her plan, for det er ikke formålet med den.
Franciska Rosenkilde (ALT), 2024-04-16:
Hvad tænker ordføreren om, at netop det med at anerkende Palæstina som stat ikke er det, Hamas ønsker, og at det netop er ved at stå på fredens og på de civiles side, at man laver en mere fair balance mellem to stater, fremfor at en stat er en besættelsesmagt?
Kirsten Normann Andersen (SF), 2018-11-23:
Nu tror jeg faktisk ikke, der er nogen forældre, der ønsker at gøre skade på deres børn, og jeg er også rimelig sikker på, at hvis vejledningen ville henvise til, at kirurgiske indgreb er risikable, og at smertebehandling af nyfødte børn er risikabelt, så vil det gøre indtryk på forældrene.
René Christensen (DF), 2009-02-17:
I forældreansvarsloven står der vedrørende transport, at forældrene som udgangspunkt skal være fælles om ansvaret for transport af barnet i forbindelse med samvær, sådan at samværsforælderen henter barnet hos bopælsforælderen ved samværets start, og at bopælsforælderen henter barnet efter samværets slutning.
Gunvor Wibroe (S), 2025-01-08:
Man kan jo sige, at det som bekendt også var den konservative minister Lars Barfoed, der stod bag hele den her lovgivning, og han vil jo sikkert også være enig med mange af os, der står her i dag, i forhold til at vi altid skal være klar til at kigge på, om de her kompensationsordninger er sikre nok, om de tager hånd om det, og om de stadig væk er fyldestgørende, i forhold til at vi sikrer, at den part i ægteskabet, der ikke har nået at spare så meget op i pension, sikres så godt som overhovedet muligt.
Helle Sjelle (KF), 2004-10-20:
Vi mener, det er helt på sin plads, at denne aldersgruppe ligestilles/sidestilles med de 25-59-årige, og samtidig er vi i Det Konservative Folkeparti af den overbevisning, at det skal være lettere for den enkelte og for virksomheden at orientere sig om de regler, der findes på området.
Bjarne Laustsen (S), 2003-04-30:
Og det er årsagen til, at man ikke kunne rykke ud med den samme hjælp, bl.a. til de medarbejdere, der blev fyret på Ørskov. Når folk bliver fortvivlede derude, er det jo, fordi der er sket et kursskifte. I sidste periode, mens den socialdemokratisk ledede regering havde magten, stod Venstre for, at regionerne skulle have en selvstændig politik. Alle de midler, der blev brugt på opfølgning osv., skulle deles ud til regionerne, og så kunne de selv tilrettelægge indsatsen uden indblanding fra regeringens eller statsmagtens side.
Poul Erik Christensen (RV), 2005-05-10:
Derfor vil jeg spørge, om Venstre har planer om at stille lovforslag om en ændring af åbningstiderne i daginstitutioner og/eller om bedre offentlig transport i landområderne, så de medarbejdere, der skal betjene butikkerne, og de servicemedarbejdere, der skal passe børnene for disse butiksansatte, også får mulighed for at få en service, der gør, at de kan passe deres arbejde.
Ulla Tørnæs (V), 2003-02-26:
Men jeg har forsøgt klart at redegøre for, hvorfor det er en nødvendighed med lofterne - for netop at sikre budgetsikkerheden er lofterne altså en nødvendighed - men at jeg gerne så, at vi ikke var nødsaget til at operere med lofter, men derimod at styre med andre instrumenter.
Line Barfod (EL), 2011-04-06:
Der er behov for, at vi sikrer, at det bliver det helt normale for alle, at de får en prøveløsladelse og et udslusningsforløb, sådan at vi sikrer, at de kommer i gang med en god tilværelse uden for fængslerne; at de ikke bare kommer tilbage til det, de kom fra, og den omgangskreds, de kom fra – med stor risiko for at ryge ud i ny kriminalitet.
Mai Villadsen (EL), 2023-02-28:
Jeg synes, det er rigtigt, at man skal overveje det grundigt, før man gør brug af den her paragraf, men vi synes, at det her er en så særlig situation, at man bør gøre det, al den stund at befolkningen jo intet har hørt om det her forslag, og det er kun nogle få måneder siden, der var folketingsvalgkamp.
Torsten Schack Pedersen (V), 2018-01-23:
Så vi er sådan set enige i, at det er vigtigt, at vi holder øje med de problemer, som nogle borgere er kommet i, når det gælder kviklån, men samtidig vil vi også gøre det klart, at der er borgere, for hvem det er et positivt tilvalg, som kan gavne deres økonomiske situation, altså at de har adgang til et andet lånemarked end det, man alene kender fra pengeinstitutter, og der er, kan man se, med det omfang, markedet har, en efterspørgsel efter det.
Line Barfod (EL), 2009-02-19:
Jeg tror, der er rigtig mange medarbejdere, som gerne vil gøre det godt, men som måske kan have behov for at få noget mere faglig viden om, hvordan man gør det bedst, og også kan have behov for undervisning i supervision af nogle af de meget, meget svære situationer, der kan opstå.
Per Dalgaard (DF), 2003-01-16:
Ligeledes kan man argumentere for, at hvis en adoption af udenlandske børn tillades registrerede par, så kan det meget vel give problemer for de andre forældre, de almindelige mand-kvinde-forældre, som ønsker at adoptere børn fra udlandet, i og med at en hel del af de børn, der bliver adopteret fra udlandet, jo kommer fra katolske lande, hvor registrerede parforhold ikke er lovlige.
Villy Søvndal (SF), 1999-02-25:
Den lyder som følger: Forslag til vedtagelse »Idet Folketinget konstaterer, at nogle kommuner har skåret helt uacceptabelt i hjemmehjælpen, opfordrer Folketinget regeringen til at sikre et minimum for hjemmehjælp dels ved en præcis lovgivning, dels ved i de kommende forhandlinger med Kommunernes Landsforening at sikre økonomisk rum til forbedringer af hjemmehjælpen.«
Alex Ahrendtsen (DF), 2014-11-18:
Det er jo altid rart at få at vide, at der faktisk er afsat nogle midler til at bevare runestenene, nemlig 2,5 mio. kr. alt i alt, og så vidt jeg kunne forstå på ministeren, tager man i første omgang fat på de syv mest truede runesten, og resten vil man så kigge på hen ad vejen, og det er jo alle tiders.
Mai Henriksen (KF), 2011-12-19:
Det, jeg bare kan konstatere med det her lovforslag, er, at incitamentet til så rent faktisk at gå ud og tage et job – det kan også være lavtlønsjob som eksempelvis at stå i et gartneri eller at gå med post om natten eller andre ting, som er blevet nævnt her fra den her talerstol – ikke er der.
Ole M. Nielsen (KRF), 2002-05-03:
Jeg vil spørge Venstres ordfører, om han opfatter LO og DA's vilje til at gå ind på det emne her som en accept af det forhold, at arbejdsrettens praksis viser, at der alene lægges vægt på, om faglige organisationer repræsenterer et betydeligt antal medlemmer på landsbasis, og om de involverede fagforeninger er inden for eller uden for samme hovedorganisation, eller om arbejdsretten egentlig lægger vægt på, at det er en ordentlig overenskomst; altså om LO og DA's gode vilje til at gå ind er en accept af det misforhold, der er dér.
Naser Khader (RV), 2004-01-29:
En række private fonde og virksomheder bidrager hvert år med store tilskud til dansk kulturliv, og for virksomheders vedkommende kan beløbene forventes at stige med de nye skatteregler for donationer og køb af kunst. Lad mig starte med at understrege, at den omfattende private støtte til dansk kulturliv er et gode, det er meget positivt.
Kim Behnke (FP), 1998-11-18:
Derfor kan vi selvfølgelig støtte forslaget, både ud fra et ønske om, at aktiviteterne bliver intensiveret, altså at man overfører viden fra DONG-koncernen til Nunaoil, og altså også ud fra ønsket om, at Grønland selvfølgelig selv kommer til at bestemme farten på det her område.
Martin Henriksen (DF), 2011-03-18:
Og kan fru Maja Panduro ikke se, at hvis der gives mulighed for, at man i højere grad kan etablere sig i Danmark, man kan få permanent bolig i Danmark eller noget, der minder om det, med hr. Jørgen Poulsens ord i hvert fald, og man også får mulighed for at arbejde i Danmark, ja, så bliver det jo også vanskeligere at hjemsende en person den dag, hvor der er mulighed for at hjemsende personen, fordi man jo har etableret sig permanent i Danmark.
Mattias Tesfaye (S), 2020-01-29:
Måden at realisere et nyt asylsystem på er en kombination af alt det, vi kan gøre i Bruxelles, og det, vi kan gøre i andre spor med andre lande, både i og uden for Europa, samt med andre aktører på migrationsområdet som f.eks. de internationale organisationer, som også spiller en vigtig rolle her.
Dennis Flydtkjær (DF), 2016-01-19:
Nej, vi synes sådan set også, at en boligjobordning var god, og vi synes også, at den er fin nu, hvor man gør noget med hensyn til f.eks. bredbånd for at løse den udfordring, at det er vigtigt med infrastruktur i specielt landdistrikterne, hvor meget fejler.